Súradnice: 48°28′S 18°15′V﻿ / ﻿48,47°S 18,25°V﻿ / 48.47; 18.25

**Hôrky** je územie európskeho významu v správe štátnej ochrany prírody Správa CHKO Ponitrie.

Nachádza sa v katastrálnom území obcí Ladice, Kostoľany pod Tribečom, Velčice, Súlovce, Kovarce, Nitrianska Streda, Solčany, Krnča, Klátova Nová Ves a Kolačno s celkovou rozlohou 256 ha s nadmorskou výškou od 228 do 540 m n. m. v pohorí Tribeč. 

Výnosom Ministerstva životného prostredia Slovenskej republiky č. 3/2004-5. 1 zo 14. júla 2004, ktorým sa vydáva národný zoznam území európskeho významu bolo územie zaradené medzi územia európskeho významu s identifikačným kódom SKUEV0133 Hôrky s rozlohou 82,419 ha. Navrhované územie európskeho významu schválila Európska komisia dňa 13. novembra 2007 rozhodnutím Komisie ES 2008/26/ES, ktorým sa podľa smernice Rady 92/43/EHS prijíma aktualizovaný zoznam území európskeho významu v panónskom biogeografickom regióne. Územie sa skladá z troch samostatných častí. 

K územiu bolo pričlenené susediace navrhované územie európskeho významu SKUEV2133 Hôrky, zriadené Uznesením vlády Slovenskej republiky č. 495 z 25. októbra 2017 k Druhej aktualizácii národného zoznamu území európskeho významu s rozlohou 173,850 ha, bolo vyhlásené opatrením zo 7. decembra 2017, uverejneným v čiastke 6/2017 Vestníka MŽP SR, ktorým sa mení a dopĺňa národný zoznam území európskeho významu vydaný výnosom MŽP SR č.3/2004-5.1 z roku 2004. Nové rozšírené územie sa skladá z ďalších šestnástich častí.

Okrem časti **Michalov vrch** je súčasťou chráneného vtáčieho územia SKCHVU031 Tribeč.

Predmet ochrany
---------------

Predmetom ochrany sú biotopy:

* Karpatské a panónske dubovo-hrabové lesy
* Nespevnené silikátové skalné sutiny kolinného stupňa
* Silikátové skalné steny a svahy so štrbinovou vegetáciou
* Eurosibírske dubové lesy na spraši a piesku
* Pionierske spoločenstvá plytkých silikátových pôd
* Lipovo-javorové sutinové lesy
* Suché vresoviská v nížinách a pahorkatinách
* Xerotermné kroviny

Predmetom ochrany sú tieto druhy:

* Fuzáč alpský *(Rosalia alpina)*
* Roháč obyčajný *(Lucanus cervus)*

Hôrky (SKUEV0133) vyhlásené v roku 2004
---------------------------------------

Mapa územia európskeho významu "Hôrky" a maloplošne chránených území.
SKUEV0133 Hôrky má tri samostatné časti. Všetky tri časti sa prekrývajú s existujúcim maloplošne chráneným územím. Každá časť s iným územím: 

### NPR Hrdovická

S národnou prírodnou rezerváciou Hrdovická sa prekrýva na viac ako 50% plochy. Územie európskeho významu sa na tejto lokalite ešte rozkladá severne od rezervácie Hrdovická.

### PR Solčiansky háj

S prírodnou rezerváciou Solčiansky háj sa táto časť územia európskeho významu Hôrky úplne prekrýva. 

### PR Kovarská hôrka

V oblasti prírodnej rezervácie Kovarská hôrka táto časť územia európskeho významu Hôrky zaberá asi štyrikrát väčšiu plochu než samotná rezervácia. S prírodnou rezerváciou sa takmer celá prekrýva.

Hôrky (SKUEV2133) vyhlásené v roku 2017
---------------------------------------

Mapa aktualizovaného a rozšíreného územia európskeho významu "Hôrky".
Rozšírené územie má 16 častí, ktoré sú rozmiestnené v skupinách. 

### Veľký Lysec

Štyri časti sa nachádzajú v oblasti vrchu Veľký Lysec (547 m n. m.), ktorý sa nachádza v geomorfologickom podcelku Jelenec.

### Drža, Jahoda

Tri ďalšie územia možno nájsť v oblasti Jahoda v katastrálnom území obce Súlovce na vrcholkoch kopcov Drža alebo staršie Krža (499,3 m n. m.), Ostré (466 m n. m.) a Pod skalou, staršie Vápenička (466,2 m n. m.) v geomorfologickom podcelku Jelenec.

### Veľká Kurňa

Tri územia sa rozprestierajú na západných a juhozápadných svahoch vrchu Veľká Kurňa (606 m n. m. v geomorfologickej časti Vysoký Tribeč geomorfologického podcelku Veľký Tribeč. 

### Malá Kurňa

Dve plochy pokrývajú vrch Malá Kurňa (464 m n. m.) v geomorfologickej časti Hornonitrianske predhorie geomorfologického podcelku Veľký Tribeč. 

### Vres

Dve oblasti sú na vrchu Vres (485 m n. m.) v geomorfologickej časti Hornonitrianske predhorie geomorfologického podcelku Veľký Tribeč. 

### Kozlica, Trniny

Jedna oblasť podlhovastého tvaru pokrývaj vrchy Kozlica (498 m n. m.), Trniny (495 m n. m.) a hrebeň medzi nimi v geomorfologickej časti Hornianske predhorie geomorfologického podcelku Veľký Tribeč. 

### Michalov vrch

Najsevernejšia a samostatná časť je na Michalovom vrchu, staršie Mihalov vrch (541 m n. m.) v geomorfologickej časti Skýcovská vrchovina geomorfologického podcelku Rázdiel.

Fauna
-----

Okrem predmetných cieľových druhov bezstavovcov sa na chránenom území vyskytujú aj húseničiar pižmový *(Calosoma sycophanta)*. 
Z chránených druhov pavúkov sa na území vyskytuje *Lycosa vultuosa*.
Z obojživelníkov v týchto oblastiach žije salamandra škvrnitá (*Salamandra salamandra*).
Z plazov tu nachádza priaznivé podmienky užovka hladká (*Coronella austriaca*), užovka stromová (*Elaphe longissima*), jašterica múrová (*Podarcis muralis*) a jašterica zelená (*Lacerta viridis*).

Zo zástupcov cicavcov tu boli zistené drobné cicavce ako piskor obyčajný (*Sorex araneus*) a piskor malý (*Sorex minutus*).

Galéria
-------

* Vres
* vrcholová skalnatá časťvrcholová skalnatá časť
* lesnatá časť vrcholalesnatá časť vrchola
* porast vresu, v pozadí dubyporast vresu, v pozadí duby
* okraj dubového lesa pri úpätí vrcholovej častiokraj dubového lesa pri úpätí vrcholovej časti

* Kozlica, Trniny
* otvorená časť hrebeňaotvorená časť hrebeňa
* hrebeň smerujúci na západhrebeň smerujúci na západ
* pohľad na hlavný hrebeň pohoria Tribečpohľad na hlavný hrebeň pohoria Tribeč
* skalnatá časť hrebeňa pohľad na východskalnatá časť hrebeňa pohľad na východ
* pohľad na skalnatú časť hrebeňa od východupohľad na skalnatú časť hrebeňa od východu
* machom porastený hrebeňmachom porastený hrebeň
* lesnatý hrebeňlesnatý hrebeň

* Michalov vrch
* staršie dubové porasty na juhozápadnom svahustaršie dubové porasty na juhozápadnom svahu
* prudký západný svah so starým dubovým porastomprudký západný svah so starým dubovým porastom
* skalnatá vrcholová časťskalnatá vrcholová časť
* borievkaborievka

Referencie
----------

1. 1 2 3 4 5 6 7   *Hôrky (SKUEV0133)* [online]. KIMS - komplexný informačný a monitorovací systém Štátnej ochrany prírody SR, [cit. 2019-01-07]. Dostupné online.
2. 1 2   *Hôrky (SKUEV2133)* [online]. KIMS - komplexný informačný a monitorovací systém Štátnej ochrany prírody SR, [cit. 2019-01-07]. Dostupné online.
3. 1 2   *Výnos MŽP č. 3/2004 - 5.1* [online]. sopsr.sk, 14.júla 2004, [cit. 2017-12-26]. Dostupné online.
4. 1 2 3   *Natura 2000 - Sústava chránených území členských krajín EÚ* [online]. sopsr.sk, [cit. 2019-01-07]. Dostupné online.
5. ↑   *Open source mapový prehliadač Štátnej ochrany prírody SR* [online]. Banská Bystrica: Štátna ochrana prírody SR, rev. 2018-01-09, [cit. 2019-01-07]. Viď základné vrstvy, ochrana prírody - Územia európskeho významu. Dostupné online.
6. ↑   *Oznámenie Ministerstva životného prostredia Slovenskej republiky č. 353/2017 Z. z.* [online]. Bratislava: Ministerstvo spravodlivosti SR, [cit. 2018-02-24]. Dostupné online.
7. 1 2 3   *Natura 2000 - Sústava chránených území členských krajín EÚ (druhá aktualizácia národného zoznamu území európskeho významu)* [online]. sopsr.sk, [cit. 2019-01-07]. Dostupné online.
8. ↑   *Vestník MŽP SR čiastka 6/2017, ročník XXV* [online]. MŽP SR min.zp, 2017, [cit. 2018-02-23]. Dostupné online.
9. ↑   *Natura 2000 - Sústava chránených území členských krajín EÚ - popis lokality SKCHVU031 Tribeč* [online]. sopsr.sk, [cit. 2019-07-27]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Hôrky (chránené územie)**

Externé odkazy
--------------

* maps.sopsr.sk Open source mapový prehliadač Štátnej ochrany prírody SR (viď základné vrstvy, ochrana prírody - Územia európskeho významu - C etapa)
* online prístupné pozorovania zapísané do databázy "Aves", dostupné prostredníctvom nasledujúcich predvyplnených výberových filtrov, ktoré selektujú pozorovania úplne alebo čiastočne spadajúce do tohoto územia, presne do jeho jednotlivých častí:
	+ Michalov vrch
		- filter na vyhľadávanie pozorovaní vtákov
		- filter na vyhľadávanie pozorovaní cicavcov, obojživelníkov a plazov
	+ Vres
		- filter na vyhľadávanie pozorovaní vtákov
		- filter na vyhľadávanie pozorovaní cicavcov, obojživelníkov a plazov
	+ Kozlica, Trniny
		- filter na vyhľadávanie pozorovaní vtákov
		- filter na vyhľadávanie pozorovaní cicavcov, obojživelníkov a plazov